তথ্যবিবরণী নম্বর : ৩৪০২

ঢাকাবাসীর স্বার্থে ‘টাস্কফোর্স’ কাজ করছে

**নদী-খাল দখলদারদের বিরুদ্ধে সোচ্চার থাকব**

**-- নৌপরিবহন প্রতিমন্ত্রী**

ঢাকা, ২২ ভাদ্র (৬ সেপ্টেম্বর) :

কতিপয় ব্যক্তি ও গোষ্ঠী নিজেদের স্বার্থে ঢাকাকে ভাগাড়ে পরিণত করেছে। নদীগুলোর প্রবাহ নিশ্চিত করতে এবং নদী-খাল দখলদারদের বিরুদ্ধে সোচ্চার থাকতে দেশ তথা ঢাকাবাসীর স্বার্থে ‘টাস্কফোর্স’কাজ করছে।

নৌপরিবহন প্রতিমন্ত্রী খালিদ মাহ্‌মুদ চৌধুরী আজ মন্ত্রণালয়ের সভাকক্ষে নদীর নাব্যতা রক্ষা ও নদীর গতিপ্রবাহ অব্যাহত রাখা সংক্রান্ত ‘টাস্কফোর্স’ এর বৈঠকে সভাপতির বক্তৃতায় এসব কথা বলেন।

এ সময় অন্যান্যের মধ্যে ঢাকা দক্ষিণ সিটি কর্পোরেশনের মেয়র ব্যারিস্টার শেখ ফজলে নূর তাপস, নৌপরিবহন মন্ত্রণালয়ের সচিব মোহাম্মদ মেজবাহ্ উদ্দিন চৌধুরী এবং সংশ্লিষ্ট মন্ত্রণালয়ের ঊর্ধ্বতন কর্মকর্তারা উপস্থিত ছিলেন।

প্রতিমন্ত্রী বলেন, নদী ও পরিবেশ রক্ষায় ১৯৯৯ সাল থেকে সরকার পরিবেশবিদদের সাথে নিয়ে কাজ করছে। নদী রক্ষায় যেসব সংগঠন কাজ করছে তাদেরকে এবং নদী রক্ষায় গণমাধ্যমের সহযোগিতার জন্য গণমাধ্যমকে ধন্যবাদ জানান তিনি।

ঢাকা দক্ষিণ সিটি কর্পোরেশনের মেয়র সমন্বিতভাবে কাজ করার ওপর গুরুত্বারোপ করে তিনি বলেন, আদি বুড়িগঙ্গা চ্যানেল পুনরুদ্ধারের মাধ্যমে বুড়িগঙ্গায় পানির প্রবাহ বৃদ্ধি করা হবে এবং জলাবদ্ধতা দূর করা হবে। মেয়র বলেন, আদি বুড়িগঙ্গা চ্যানেল পুনরুদ্ধার করে কামরাঙ্গিচরকে একটি অন্যতম সুন্দর শহর হিসাবে গড়ে তোলা যাবে। বর্জ্য ব্যবস্থাপনার ক্ষেত্রে আগামী কিছুদিনের মধ্যে পরিবর্তন দেখতে পারবেন বলে তিনি আশাবাদ ব্যক্ত করেন।

বৈঠকে জানানো হয়, সাভারের চামড়া শিল্প এলাকায় স্থাপিত কেন্দ্রীয় শোধনাগারটি ১০০ ভাগ কাজ করছে। সেখান থেকে ভালো পানি ডিসচার্জ হচ্ছে। অবৈধ বালু উত্তোলনের ফলে অনেক জেলায় নদী তীর ভেঙে যাচ্ছে। নদী তীর ভাঙন রোধে অবৈধ বালু উত্তোলন বন্ধে কার্যকর ব্যবস্থা নিতে বৈঠকে গুরুত্ব দেয়া হয়।

বৈঠকে অনলাইনে অন্যান্যের মধ্যে উপস্থিত ছিলেন শিল্প প্রতিমন্ত্রী কামাল আহমেদ মজুমদার, পানি সম্পদ প্রতিমন্ত্রী জাহিদ ফারুক, জাতীয় নদী রক্ষা কমিশনের চেয়ারম্যান ড. মুজিবুর রহমান হাওলাদার, পানি সম্পদ সচিব কবির বিন আনোয়ার ও তথ্য সচিব কামরুন নাহার।

#

জাহাঙ্গীর/নাইচ/সঞ্জীব/জয়নুল/২০২০/২০৫০ঘণ্টা

তথ্যবিবরণী নম্বর : ৩৪০১

**লেবাননে ৩ হাজার ৩৬০ কেজি গ্লাস সামগ্রী প্রেরণ করলো বাংলাদেশ**

ঢাকা, ২২ ভাদ্র (৬ সেপ্টেম্বর) :

বাংলাদেশ সরকার ও এফবিসিসিআইয়ের যৌথ উদ্যোগে সম্প্রতি বিমান বাংলাদেশ এয়ারলাইন্সের একটি বিশেষ ফ্লাইটে জরুরিভিত্তিতে ৩ হাজার ৩৬০ কেজি গ্লাস সহায়তা হিসেবে লেবাননে প্রেরণ করা হয়। এ বিষয়ে লেবানন সরকার বাংলাদেশের প্রতি কৃতজ্ঞতা প্রকাশ করেছে।

লেবাননের বৈরুতের বন্দর এলাকায় গত ৪ আগস্টের ভয়াবহ বিষ্ফোরণে ব্যাপক প্রাণহানিসহ বিপুল পরিমাণ ক্ষয়ক্ষতি হয়। এ সময় বৈরুতের বিভিন্ন বাসভবন**,**কলকারখানা ও স্থাপনাসমূহের দরজা-জানালার গ্লাস ভেঙ্গে যায়। এ কারণে লেবানন সরকারের পক্ষ থেকে বৈরুতস্থ বাংলাদেশ দূতাবাসের  মাধ্যমে বাংলাদেশ সরকারের নিকট সহায়তা হিসেবে গ্লাস সামগ্রী চাওয়া হয়।

ইতিপূর্বে বৈরুতে ভয়াবহ বিস্ফোরণের পর বাংলাদেশ সরকারের পক্ষ থেকে খাদ্যপণ্য ও জরুরি চিকিৎসা সামগ্রী লেবাননে প্রেরণ করা হয়।

#

তৌহিদুল/নাইচ/মোশারফ/রেজাউল/২০২০/১৯৪০ ঘণ্টা

তথ্যবিবরণী নম্বর : ৩৪০০

**বর্তমান সরকার সার ব্যবস্থাপনায় সুশাসন প্রতিষ্ঠা করেছে**

**-- কৃষিমন্ত্রী**

ঢাকা, ২২ ভাদ্র (৬ সেপ্টেম্বর) :

কৃষিমন্ত্রী ড. মোঃ আব্দুর রাজ্জাক বলেছেন, বর্তমান কৃষিবান্ধব সরকার সার ব্যবস্থাপনায় সুশাসন প্রতিষ্ঠা করেছে। ফলে, দেশে সার নিয়ে কোনো সংকট নেই।

মন্ত্রী আজ কৃষি মন্ত্রণালয় আয়োজিত ‘সার বিষয়ক জাতীয় সমন্বয় ও পরামর্শক কমিটি’র সভায় সভাপতির বক্তৃতায় এ কথা বলেন।

সভায় শিল্পমন্ত্রী নূরুল মজিদ মাহমুদ হুমায়ূন, শিল্প প্রতিমন্ত্রী কামাল আহমেদ মজুমদার, কৃষি মন্ত্রণালয় সম্পর্কিত সংসদীয় স্থায়ী কমিটির সভাপতি ও সাবেক কৃষিমন্ত্রী বেগম মতিয়া চৌধুরী, শিল্পসচিব কে এম আলী আজম, মৎস্য ও প্রাণিসম্পদ মন্ত্রণালয়ের সচিব রওনক মাহমুদ-সহ কমিটির সদস্যবৃন্দ উপস্থিত ছিলেন। সভাটি সঞ্চালনা করেন কৃষি সচিব মোঃ নাসিরুজ্জামান।

কৃষিমন্ত্রী বলেন, শুরু থেকেই বর্তমান সরকার কৃষি উৎপাদনের ওপর সর্বোচ্চ গুরুত্ব প্রদান করে। প্রথমেই সারের দাম কমানোর সিদ্ধান্ত গ্রহণ করে। এটি ছিল একটি যুগান্তকারী সিদ্ধান্ত। সারের দাম কমানোর সিদ্ধান্ত এবং কৃষকসহ সকলের সম্মিলিত প্রচেষ্টার ফলেই বাংলাদেশে কৃষি উৎপাদন বেড়েছে এবং দেশ আজ দানাদার জাতীয় খাদ্যে স্বয়ংসম্পূর্ণ হয়েছে।

সভায় নিবিড় ও সম্প্রসারিত চাষাবাদের প্রয়োজনে চলমান ২০২০-২১ অর্থবছরে রাসায়নিক সারের চাহিদা পুনর্নির্ধারণ করা হয়েছে। এতে অতিরিক্ত ১ লাখ মেট্রিক টন ইউরিয়া ও ২ লাখ মেট্রিক টন ডিএপি সার সংগ্রহের সিদ্ধান্ত হয়েছে। চলমান অর্থবছরে ইউরিয়া ২৫ লাখ ৫০ হাজার মেট্রিক টন, ডিএপি ১৫ লাখ মেট্রিক টন, টিএসপি, এমওপি, জিপসাম প্রভৃতিসহ সকল রাসায়নিক সারের চাহিদা নির্ধারণ করা হয়েছে প্রায় ৬০ লাখ মেট্রিক টন।

#

কামরুল/ফারহানা/সঞ্জীব/জয়নুল/২০২০/১৯৩০ঘণ্টা

তথ্যবিবরণী নম্বর : ৩৩৯৯

**তিনটি কোম্পানি শ্রমিক কল্যাণ তহবিলে জমা দিলো ১৭ কোটি টাকা**

ঢাকা, ২২ ভাদ্র (৬ সেপ্টেম্বর) :

দেশীয়-আন্তর্জাতিক মিলে তিনিটি কোম্পানি ইউনিলিভার বাংলাদেশ লিঃ, বৃটিশ আমেরিকান টোব্যাকো এবং বাংলালিংক তাদের লভ্যাংশের নির্দিষ্ট অংশ প্রায় ১৭ কোটি ৫ লাখ টাকা শ্রম ও কর্মসংস্থান মন্ত্রণালয়ের অধীন বাংলাদেশ শ্রমিক কল্যাণ ফাউন্ডেশন তহবিলে জমা দিয়েছে।

আজ বাংলাদেশ সচিবালয়ে শ্রম ও কর্মসংস্থান প্রতিমন্ত্রী মন্নুজান সুফিয়ানের নিকট তিনটি কোম্পানির প্রতিনিধিরা নিজ নিজ কোম্পানির পক্ষে গত এক বছরের তাদের কোম্পানির লভ্যাংশের নির্দিষ্ট অংশের চেক হস্তান্তর করেন।

বৃটিশ আমেরিকান টোব্যাকোর মানবসম্পদ বিভাগের প্রধান সাদ জসিমের নেতৃত্বে চার সদস্যের প্রতিনিধিদল তাদের কোম্পানির লভ্যাংশের নির্দিষ্ট অংশ ৯ কোটি ১৫ লাখ ৯৯ হাজার ৫৭৫ টাকার চেক শ্রম প্রতিমন্ত্রীর নিকট হস্তান্তর করেন। আরেক আন্তর্জাতিক কোম্পানি ইউনিলিভার বাংলাদেশ লিঃ এর কোম্পানি সচিব রাশেদুল কাইয়ুমের নেতৃত্বে চার সদস্যের প্রতিনিধিদল শ্রম প্রতিমন্ত্রীর সাথে সাক্ষাৎ করে ইউনিলিভার বাংলাদেশ লিমিটেড এবং ইউনিলিভার কনজুমার কেয়ারের লভ্যাংশের নির্দিষ্ট অংশ ৭ কোটি ৬৬ লাখ ৫২ হাজার ৭৫৯ ঢাকার দু’টি চেক প্রতিমন্ত্রীর হাতে তুলে দেন।

এছাড়া মোবাইল কোম্পানি বাংলালিংকের স্টেক হোল্ডার রিলেশনসের প্রধান হাসিনুল কুদ্দুসের নেতৃত্বে তিন সদস্যের প্রতিনিধিদল তাদের কোম্পানির গত এক বছরের লভ্যাংশের নির্দিষ্ট অংশে ২২ লাখ ২৩ হাজার ৯২৯ টাকার চেক প্রতিমন্ত্রীর নিকট হস্তান্তর করেন।

অনুষ্ঠানে মন্ত্রণালয়ের সচিব কে এম আব্দুস সালাম, অতিরিক্ত সচিব এবং বাংলাদেশ শ্রমিক কল্যাণ ফাউন্ডেশনের মহাপরিচালক ডা. মোল্লা জালাল উদ্দিন, বৃটিশ আমেরিকান টোব্যাকোর এক্সটার্নাল এফেয়ার্স বিভাগের প্রধান শেখ শাবাব আহমেদ, ইউনিলিভার বাংলাদেশ লিঃ এর কর্পোরেট এফেয়ার্সের প্রধান শামীমা আখতার, ইউনিলিভার কনজুমার কোয়ার লিঃ এর ব্যবস্থাপনা পরিচালক কেএসএম মিনহাজসহ শ্রম মন্ত্রণালয় এবং কোম্পানি তিনটির পদস্থ কর্মকর্তারা উপস্থিত ছিলেন।

#

আকতারুল/ফারহানা/সঞ্জীব/রেজাউল/২০২০/১৮৫৪ ঘণ্টা

তথ্যবিবরণী নম্বর : ৩৩৯৮

**সরকারি ওয়েবসাইট নকল করে ভূমি মন্ত্রণালয়ে ভুয়া নিয়োগের প্রতারণা**

ঢাকা, ২২ ভাদ্র (৬ সেপ্টেম্বর) :

জাতীয় তথ্য বাতায়নের (পোর্টাল) আওতাধীন ওয়েবসাইটের আদলে ভুয়া ওয়েবসাইট তৈরি করে এর মাধ্যমে ভূমি মন্ত্রণালয়ের আওতাধীন সংস্থার ভুয়া নিয়োগপত্র ইস্যু করে প্রতারণা করার চেষ্টা করছে প্রতারক চক্র।

ইতোমধ্যে, এলএটিসি ওয়েবসাইটের মূল পোর্টাল ডেভেলপার এটুআই কে ই-মেইল এর মাধ্যমে বিষয়টি জানানো হয়েছে এবং প্রয়োজনীয় ব্যবস্থা গ্রহণের জন্য অনুরোধ করা হয়েছে। এছাড়া বিটিসিএলকে পত্র লিখে ভুয়া সরকারি ওয়েবসাইট সৃষ্টিকারীর বিরুদ্ধে আইনানুগ ব্যবস্থা গ্রহণসহ তাদের নাম ও পূর্ণ ঠিকানা ভূমি প্রশাসন প্রশিক্ষণ কেন্দ্রকে জানানোর জন্য অনুরোধ করা হয়েছে।

ভূমি মন্ত্রণালয় কিংবা এর আওতাধীন দপ্তর ও সংস্থায় চাকুরি প্রদানের নাম করে কেউ যদি অর্থ দাবি করে তাহলে তৎক্ষণাৎ আইন-শৃঙ্খলা রক্ষাকারী বাহিনীকে অবহিত করার জন্য পরামর্শ প্রদান করা হয়েছে মন্ত্রণালয় থেকে। ভুয়া নিয়োগে বিভ্রান্ত না হয়ে সতর্ক থাকার জন্য সংশ্লিষ্ট সকলকে অনুরোধ করা হয়েছে। এ ব্যাপারে ভূমি মন্ত্রণালয় বেশ কয়েকবার সতর্কীকরণ বিজ্ঞপ্তিও প্রকাশ করেছে।

#

নাহিয়ান/ফারহানা/মোশারফ/জয়নুল/২০২০/১৮৫৫ঘণ্টা

তথ্যবিবরণী নম্বর : ৩৩৯৭

**কারিগরি প্রশিক্ষণ কেন্দ্রে বিশেষ চাহিদাসম্পন্ন নতুন নতুন ট্রেড চালুর পরিকল্পনা করা হচ্ছে**

**-- প্রবাসী কল্যাণ মন্ত্রী**

ঢাকা, ২২ ভাদ্র (৬ সেপ্টেম্বর) :

প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ বলেছেন, বিদেশের শ্রমবাজারে দক্ষ জনশক্তি প্রেরণের লক্ষ্যে সরকার কারিগরি প্রশিক্ষণ কেন্দ্রগুলোতে যুগোপযোগী ও বিশেষ চাহিদা সম্পন্ন নতুন নতুন ট্রেড চালুর পরিকল্পনা করছে।

আজ অনলাইনে মেহেরপুরে উপজেলা পর্যায়ে ‘বৈদেশিক কর্মসংস্থানের জন্য দক্ষতা ও সচেতনতা’ শীর্ষক এক সেমিনারে প্রধান অতিথির বক্তৃতায় প্রবাসী কল্যাণ মন্ত্রী এ কথা জানান। মেহেরপুরের জেলা প্রশাসক ড. মোহাম্মদ মুনসুর আলম খানের সভাপতিত্বে উক্ত সেমিনারে বিশেষ অতিথি হিসেবে বক্তব্য রাখেন জনপ্রশাসন প্রতিমন্ত্রী ফরহাদ হোসেন এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিব ড. আহমেদ মুনিরুছ সালেহীন।

ইমরান আহমদ বলেন, দক্ষ কর্মী তৈরির লক্ষ্যে ইতোমধ্যেই মানিকগঞ্জের সিঙ্গাইরে একটি বিশেষায়িত বায়ো-মেডিক্যাল ইঞ্জিনিয়ারিং এন্ড টেকনোলজি ইনস্টিটিউট নির্মাণ করা হচ্ছে। যথাযথ প্রশিক্ষণ দিয়ে অধিক সংখ্যক দক্ষ কর্মী বিদেশে প্রেরণ করতে পারলে রেমিট্যান্সের ঊর্ধ্বগতি অব্যাহত থাকবে। এছাড়াও যেসব জেলা থেকে কম সংখ্যক কর্মী বিদেশে যায়, সেসব জেলা থেকে সরকার অধিক সংখ্যক দক্ষ কর্মী বিদেশে প্রেরণের উদ্যোগ নিয়েছে বলে তিনি জানান।

সেমিনারে জনপ্রশাসন প্রতিমন্ত্রী ফরহাদ হোসেন বলেন, প্রবাসী আয় আমাদের অর্থনীতির অন্যতম গুরুত্বপূর্ণ একটি খাত। এই খাতকে এগিয়ে নিতে আমাদেরকে আরও সচেষ্ট হতে হবে। দক্ষ মানবসম্পদ তৈরি করে প্রবাসী আয় বৃদ্ধির জন্য আমাদেরকে নতুন নতুন উদ্যোগ গ্রহণ করতে হবে। বিদেশে এখন দক্ষ ও প্রযুক্তি জ্ঞান সম্পন্ন কর্মীদের চাহিদা অনেক। তাই প্রশিক্ষণ কেন্দ্রগুলোতে যুগোপযোগী কোর্স তৈরি করতে হবে।

এতে মূল প্রবন্ধ উপস্থাপন করেন মন্ত্রণালয়ের অতিরিক্ত সচিব মোঃ শহীদুল আলম এনডিসি এবং এতে আরো বক্তব্য রাখেন মেহেরপুর জেলার পুলিশ সুপার এসএম মুরাদ আলি।

#

রাশেদুজ্জামান/ফারহানা/মোশারফ/জয়নুল/২০২০/১৮৪৫ঘণ্টা

তথ্যবিবরণী নম্বর : ৩৩৯৬

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ২২ ভাদ্র (৬ সেপ্টেম্বর) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১১ হাজার ৩৫৪ জনের নমুনা পরীক্ষা করে ১ হাজার ৫৯২ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৩ লাখ ২৫ হাজার ১৫৭ জন।

গত ২৪ ঘণ্টায় ৩২ জন-সহ এ পর্যন্ত ৪ হাজার ৪৭৯ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২ লাখ ২১ হাজার ২৭৫ জন।

#

দলিল উদ্দিন/ফারহানা/মোশারফ/রেজাউল/২০২০/১৮০৬ ঘণ্টা

তথ্যবিবরণী নম্বর : ৩৩৯৫

**ঢাকার খালসমূহ সিটি কর্পোরেশনের নিকট হস্তান্তরের পরামর্শ শিল্প প্রতিমন্ত্রীর**

ঢাকা, ২২ ভাদ্র (৬ সেপ্টেম্বর) :

ঢাকা মহানগরীর খাল উদ্ধার করে সেগুলো খনন এবং দু’পাশে ওয়াকওয়ে ও সবুজ বেষ্টনী নির্মাণ করে সমঝোতা চুক্তির মাধ্যমে সিটি কর্পোরেশনসমূহের নিকট হস্তান্তর করার আহ্বান জানিয়েছেন শিল্প প্রতিমন্ত্রী কামাল আহমেদ মজুমদার। তিনি বলেন, খালে কোনো ময়লা ফেলা হবে না সিটি কর্পোরেশনকে সেটি অবশ্যই নিশ্চিত করতে হবে। ময়লা একটি নির্দিষ্ট স্থানে ফেলতে হবে এবং স্থানটি নিয়মিত পরিষ্কার পরিচ্ছন্ন রাখতে হবে।

শিল্প প্রতিমন্ত্রী আজ দেশের গুরুত্বপূর্ণ নদ-নদীর নাব্যতা এবং নদীর স্বাভাবিক গতি প্রবাহ অব্যাহত রাখার লক্ষ্যে প্রয়োজনীয় পদক্ষেপ গ্রহণের বিষয়ে গঠিত টাস্কফোর্সের তৃতীয় সভায় এসব কথা বলেন। নৌ পরিবহন মন্ত্রণালয়ের উদ্যোগে আয়োজিত এ সভায় শিল্প প্রতিমন্ত্রী অনলাইনে সংযুক্ত হন। নৌপরিবহন প্রতিমন্ত্রী খালিদ মাহমুদ চৌধুরী সভায় সভাপতিত্ব করেন।

শিল্প প্রতিমন্ত্রী বলেন, বিভিন্ন দপ্তর-সংস্থা রাস্তাঘাট বারবার খননের ফলে মিরপুরসহ সারা ঢাকা মহানগরীতে নাগরিকদের ভোগান্তি শেষ হচ্ছে না। তিনি বলেন, নাগরিক সেবার সাথে সংশ্লিষ্ট প্রতিষ্ঠানসমূহের মাঝে সমন্বয় জোরদার করতে হবে।

শিল্প প্রতিমন্ত্রী এ সময় নৌপরিবহন মন্ত্রণালয়ের উদ্যোগে ঢাকা মহানগরীর খাল উদ্ধার কার্যক্রমের প্রশংসা করে একে গতিশীল করার পরামর্শ দেন। তিনি খালের পাশের অবৈধ স্থাপনা উচ্ছেদ এবং খাল দখলকারীদের বিরুদ্ধে আইনানুগ ব্যবস্থা গ্রহণের আহ্বান জানান।

#

মাসুম/ফারহানা/মোশারফ/জয়নুল/২০২০/১৭৫০ঘণ্টা

তথ্যবিবরণী নম্বর : ৩৩৯৪

**আগামীকাল নিউইয়র্ক বাংলা বইমেলার ওয়েবসাইট উদ্বোধন**

ঢাকা, ২২ ভাদ্র (৬ সেপ্টেম্বর) :

জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে বঙ্গবন্ধুকে নিবেদিত ‘২৯তম নিউইয়র্ক বাংলা বইমেলা-২০২০’ এর ওয়েবসাইট আগামীকাল বাংলাদেশ সময় সকাল ৯টায় মন্ত্রণালয়ের নিজ অফিসকক্ষ থেকে অনলাইনে উদ্বোধন করবেন সংস্কৃতি বিষয়ক মন্ত্রণালয়ের প্রতিমন্ত্রী কে এম খালিদ।

আগামী ১৮ হতে ২৭ সেপ্টেম্বর ১০ দিনব্যাপী অনুষ্ঠিতব্য ‘২৯তম নিউইয়র্ক বাংলা বইমেলা’র আয়োজক ‘মুক্তধারা ফাউণ্ডেশন’ সূত্রে জানা যায়, [https://www.nyboimela.org](https://www.nyboimela.org/) ওয়েবসাইটের মাধ্যমে বইমেলার সকল অনুষ্ঠান দেখতে পারবেন বাংলা ভাষাভাষীসহ পৃথিবীর সকল প্রান্তের মানুষ। অনুষ্ঠানের পাশাপাশি তাঁরা ঘরে বসে পছন্দের বই ক্রয় করতে পারবেন। এ বইমেলার মাধ্যমে বাংলা ভাষার তথা বাংলা প্রকাশনার জগতে নতুন দিগন্ত উন্মোচিত হবে বলে আশা করা যাচ্ছে।

বইমেলার ফেসবুক পেইজ <https://www.facebook.com/newyorkboimela> এ অনুষ্ঠানটি সরাসরি সম্প্রচারিত হবে বলে আয়োজক সূত্রে জানা গেছে।

কোভিড-১৯ মহামারির কারণে ভার্চুয়াল মাধ্যমে আয়োজিত এ বইমেলায় বাংলাদেশ ও পশ্চিমবঙ্গের প্রতিষ্ঠিত লেখক-সাহিত্যিকদের অংশগ্রহণ থাকছে। মেলায় বাংলা একাডেমিসহ বাংলাদেশের ২১টি ও পশ্চিমবঙ্গের ৪টি প্রকাশনা সংস্থা অংশ নিচ্ছে।

#

ফয়সল/অনসূয়া/পরীক্ষিৎ/কুতুব/২০২০/১৬২৫ ঘণ্টা

তথ্যবিবরণী নম্বর : ৩৩৯৩

সুইজারল্যান্ডের রাষ্ট্রদূতের সাথে বাণিজ্যমন্ত্রীর মতবিনিময়

**বাণিজ্য ও বিনিয়োগ বৃদ্ধির সিদ্ধান্ত**

ঢাকা, ২২ ভাদ্র (৬ সেপ্টেম্বর) :

বাণিজ্যমন্ত্রী টিপু মুনশি বলেছেন, সুইজারল্যান্ড বাংলাদেশের গুরুত্বপূর্ণ ব্যবসায়ীক অংশিদার। উভয় দেশের বাণিজ্য ও বিনিয়োগ বাড়ানোর প্রচুর সুযোগ রয়েছে, এ সুযোগকে কাজে লাগাতে হবে। প্রধানমন্ত্রী শেখ হাসিনার নির্দেশনায় দেশের বিভিন্ন স্থানে ১০০টি স্পেশাল ইকোনমিক জোন গড়ে তোলার কাজ দ্রুত এগিয়ে চলছে, এগুলোর প্রায় অর্ধেকের কাজ সমাপ্তির পথে। এগুলোতে জাপান, ভারত, চীন, কোরিয়াসহ বিভিন্ন দেশ বড় ধরনের বিনিয়োগ করতে এগিয়ে এসেছে। বাংলাদেশ বিনিয়োগকারীদের জন্য বিভিন্ন ক্ষেত্রে আকর্ষণীয় সুযোগ-সুবিধা প্রদান করছে। মন্ত্রী আরো বলেন, বাংলাদেশ সুইজারলান্ডের জন্য লাভজনক বিনিয়োগস্থল হতে পারে। সুইজারল্যান্ডের ব্যবসায়ী ও বিনিয়োগকারীদল বাংলাদেশ সফর করলে ইতিবাচক ফল পাওয়া যাবে।

বাণিজ্যমন্ত্রী আজ ঢাকায় অফিস কক্ষে বাংলাদেশে নিযুক্ত সুইজারল্যান্ডের রাষ্ট্রদূত নাথালি চুয়ার্ড এর সাথে মতবিনিময়ের সময় এসব কথা বলেন।

সুইজারল্যান্ডের রাষ্ট্রদূত বলেন, সুইজারল্যান্ড বাণিজ্য ও বিনিয়োগের ক্ষেত্রে বাংলাদেশকে অগ্রাধীকার দেয়। বাংলাদেশের উন্নয়নে অবদান রাখতে সুইজারল্যান্ড প্রচেষ্টা অব্যাহত রেখেছে। উভয় দেশের বাণিজ্য বৃদ্ধির সুযোগ রয়েছে এবং বাণিজ্য সম্পর্কের উন্নতি হয়েছে। ফার্মিাসিউটিকেল এবং লাইট ইঞ্জিনিয়ারিং সেক্টরে বাণিজ্য বৃদ্ধির প্রচুর সুযোগ সৃষ্টি হয়েছে। উভয় দেশের মধ্যে একটি বৈঠক করার প্রস্তাব দিয়ে তিনি বলেন, এতে করে বাণিজ্য ও বিনিয়োগের ক্ষেত্র চিহ্নিত করা সহজ হবে। করোনা মোকাবিলা এবং করোনাকালে রপ্তানি বাণিজ্য অব্যাহত রাখার প্রশংসা করে তিনি বলেন, বৈদেশিক বাণিজ্যক্ষেত্রে বাংলাদেশ অনেক সক্ষমতা অর্জন করেছে।

টিপু মুনশি বলেন, বাংলাদেশের রপ্তানি আয়ের প্রায় ৮৩ ভাগ আসে তৈরি পোশাক খাত থেকে। সরকার রপ্তানিখাতের পণ্য সংখ্যা বৃদ্ধি করতে কৃষিজাত পণ্য, ফার্মিাসিউটিকেল, চামড়াজাত পণ্য, আইসিটি, পাটজাত পণ্য সেক্টরকে বিশেষ গুরুত্ব দিয়েছে। বাংলাদেশের প্রচুর দক্ষ জনশক্তি রয়েছে। এছাড়া, সেবা খাতেও বাংলাদেশের প্রচুর দক্ষ জনশক্তি রয়েছে। সুইজারল্যান্ড চাইলে তা ব্যবহার করতে পারে। বাণিজ্যমন্ত্রী বলেন, জাপানের বিখ্যাত মিটশুবিসি এবং ভারতের টাটা কোম্পানি বাংলাদেশে গাড়ি তৈরি কারখানা স্থাপনের চিন্তা করছে। ফরেন ডাইরেক্ট ইনভেস্টমেন্ট এফডিআই আকৃষ্ট করতে বাংলাদেশ কোম্পানি আইন সময়োপযোগী করাসহ ব্যবসা সহজীকরণের অন্যান্য সূচকেও প্রয়োজনীয় সংস্কার সাধন করেছে।

বাংলাদেশ ২০১৮-২০১৯ অর্থবছরে সুইজারল্যান্ডে রপ্তানি করেছে ১০৬ দশমিক ৮৬ মিলিয়ন মার্কিন ডলার মূল্যের পণ্য, একই সময়ে আমদানি করেছে ২৭০ দশমিক ৬০ মিলিয়ন মার্কিন ডলার মূল্যের পণ্য। ২০১৯-২০২০ অর্থবছরে বাংলাদেশ ১০৬ দশমিক ৮৭ মিলিয়ন মার্কিন ডলার মূল্যের পণ্য রপ্তানি করেছে এবং জুলাই-মার্চ সময়ে আমদানি করেছে ২৪৫ দশমিক ১৯ মিলিয়ন মার্কিন ডলার মূল্যের পণ্য। আগামী নভেম্বরে বাংলাদেশের সাথে সুইজারল্যান্ডের বাণিজ্য বৃদ্ধি ও বিনিয়োগের উদ্দেশ্যে একটি বৈঠক অনুষ্ঠানের বিষয়ে উভয়ে একমত পোষণ করেন।

#

লতিফ/অনসূয়া/রেজ্জাকুল/আসমা/২০২০/১৬০০ ঘণ্টা

তথ্যবিবরণী নম্বর : ৩৩৯২

**জনগণের কাছে ন্যায়বিচার পৌঁছে দিতে হবে**

**- আইনমন্ত্রী**

ঢাকা, ২২ ভাদ্র (৬ সেপ্টেম্বর) :

আইন, বিচার ও সংসদ বিষয়ক মন্ত্রী আনিসুল হক বলেছেন, বিচার বিভাগ অবশ্যই স্বাধীন। বিচারকার্যে বিচারকগণ সংবিধান অনুযায়ী স্বাধীন। বিচার বিভাগের মর্যাদা বজায় রেখে ন্যায়বিচার করা এবং জনগণের কাছে ন্যায়বিচার পৌঁছে দেওয়ার দায়িত্ব পালন করা বিচারকদের নৈতিক দায়িত্ব। তিনি বিশ্বাস করেন, বিচার বিভাগের সকল কর্মকর্তা এই দায়িত্ব পালন করার জন্য প্রস্তুত এবং দক্ষ।

রোববার ঢাকায় বিচার প্রশাসন প্রশিক্ষণ ইনস্টিটিউটে নারী ও শিশু নির্যাতন দমন ট্রাইব্যুনালের নতুন বিচারকদের জন্য ভার্চুয়ালি আয়োজিত পঞ্চম ওরিয়েন্টেশন কোর্সের উদ্বোধন অনুষ্ঠানে প্রধান অতিথির বক্তৃতায় মন্ত্রী এসব কথা বলেন। পাঁচদিন মেয়াদী এ প্রশিক্ষণে জেলা জজ পদমর্যাদার ৩৫ জন প্রশিক্ষণার্থী অংশ নেন।

মন্ত্রী বলেন, আমাদের প্রতিনিয়ত চ্যালেঞ্জ সামনে আসবে। আজকে করোনা ভাইরাসের চ্যালেঞ্জ এসেছে। ভবিষ্যতে কি চ্যালেঞ্জ আসবে জানিনা। তবে ভবিষ্যতেও চ্যালেঞ্জ আসবে। অভিজ্ঞতা ও দক্ষতা দিয়ে সেসব চ্যালেঞ্জ মোকাবিলা করতে হবে। এজন্য নতুন নতুন প্রযুক্তি ব্যবহার করার জন্য প্রশিক্ষিত হতে হবে। এ বিষয়ে বিচার প্রশাসন প্রশিক্ষণ ইনস্টিটিউটের সঙ্গে আলোচনা হয়েছে। মন্ত্রী বলেন, নতুন প্রযুক্তি ব্যবহার করার জন্য যে সক্ষমতা প্রয়োজন, যে অবকাঠামো উন্নয়ন প্রয়োজন সেটা বর্তমান সরকার করবে। কারণ সরকারের সবচেয়ে বড় লক্ষ্য হচ্ছে জনগণের কাছে তাদের সকল সেবা পৌঁছে দেওয়া। তাই জনগণের কাছে বিচার সেবা পৌঁছে দেওয়ার জন্য যা যা করা দরকার তা সরকার করবে।

প্রশিক্ষণগ্রহণ করে বিচার বিভাগকে নতুন পথ দেখানোর আহ্বান জানিয়ে বিচারকদের উদ্দেশ্যে মন্ত্রী বলেন, জনগণ বিচারকদের দিকে তাকিয়ে আছে। তারা সুষ্ঠু বিচার চায়। তিনি বিচারকদের সুষ্ঠু ও ন্যায়বিচার প্রদান করতে পরামর্শ দেন।

আনিসুল হক বলেন, চলতি বছরে অন্তত ছয় লাখ মামলা কমিয়ে আনার পরিকল্পনা করা হয়েছিল। কিন্তু করোনা ভাইরাসের মহামারির কারণে সে পরিকল্পনা বাস্তবায়ন বাধাগ্রস্ত হয়েছে। এই অবস্থায় ন্যায়বিচার নিশ্চিত করে কীভাবে মামলাজট কমানো যায় তা নিয়ে চিন্তা করতে হবে। তিনি বলেন, বছরের এখনও প্রায় চার মাস সময় আছে, এই সময়ে দেড় লাখ মামলাজট কমাতে পারলেও কিছু একটা অর্জন হয়েছে বলে মনে হবে। এ বিষয়ে তিনি বিচারকদের আন্তরিক সহযোগিতা কামনা করেন।

বিচার প্রশাসন প্রশিক্ষণ ইনস্টিটিউটের মহাপরিচালক বিচারপতি খোন্দকার মূসা খালেদ এর সভাপতিত্বে অনুষ্ঠানে আইন ও বিচার বিভাগের সচিব মো. গোলাম সারওয়ার ও ইনস্টিটিউটের পরিচালক মো. গোলাম কিবরিয়া বক্তৃতা করেন।

#

রেজাউল/অনসূয়া/রেজ্জাকুল/আসমা/২০২০/১৬০০ ঘণ্টা

তথ্যবিবরণী নম্বর : ৩৩৯১

**BDGbI Iqvwn`vi wPwKrmvi meiKg e¨e¯’v †bqv n‡e**

-¯^v¯’¨gš¿x

ঢাকা, ২২ ভাদ্র (৬ সেপ্টেম্বর) :

¯^v¯’¨ I cwievi Kj¨vY gš¿x Rvwn` gv‡jK e‡j‡Qb, w`bvRcy‡ii BDGbI Iqvwn`v Lvbg-Gi wPwKrmvi †Kvb iKg ÎæwU ivLv nqwb| mgqg‡Zv wPwKrmv †K‡›`ª Avmvi Kvi‡Y eo iKg †Kvb ÿwZ nqwb| GLb wZwb µ‡gB my¯’ n‡”Qb| Zvi ¯^vfvweK Ávb wd‡i G‡m‡Q| K\_vI ej‡Z cvi‡Qb| ax‡i ax‡i Zvi ¯§„wZkw³ wd‡i Avm‡Q| Z‡e AvcvZZ †ivMxi Wvb cvk^© Aek n‡q Av‡Q| wbqwgZ †\_ivwc w`‡j Avkv Kiv hvq Zvi kixi cy‡ivcywi my¯’ n‡q hv‡e| Zvi wPwKrmvq Av‡iv †Kvb DbœZ e¨e¯’v †bqvi cÖ‡qvRb n‡j miKvi `ªæZZvi mv‡\_ me ai‡Yi e¨e¯’v MÖnY Ki‡e|

¯^v¯’¨gš¿x AvR ivRavbxi b¨vkbvj Bbw÷wUDU Af& wbD‡ivmv‡q‡Ým I nvmcvZv‡j fwZ© nIqv wPwKrmvaxb †NvovNv‡Ui Dc‡Rjv wbe©vnx Kg©KZ©v Iqvwn`v Lvbg‡K †`L‡Z wM‡q Gme K\_v e‡jb|

nvmcvZvj cwi`k©bKv‡j wbD‡ivmv‡q‡Ým I nvmcvZv‡ji cwiPvjK Wv. KvRx `xb †gvnv¤§`, hyM¥ cwiPvjK Aa¨vcK Wv. †gv. e`iæj Avjg gÛjmn Ab¨vb¨ wPwKrmKe„›` ¯^v¯’¨gš¿xi mv‡\_ wQ‡jb| Dc‡Rjv wbe©vnx Kg©KZ©v Iqvwn`v Lvbg‡K †`Lv †k‡l ¯^v¯’¨gš¿x 450 kh¨vwewkó b¨vkbvj Bbw÷wUDU Af& wbD‡ivm‡q‡Ým I nvmcvZv‡j 20 kh¨vi AvB‡mv‡jmb IqvW©mn 100 kh¨vwewkó we‡klvwqZ †÷ªvK BDwbU cwi`k©b K‡i fwZ©K…Z †ivMx‡`i wPwKrmv †mevi †LuvR Lei †bb|

`ycy‡i ¯^v¯’¨gš¿x bvivqbM‡Äi gmwR‡` we‡ùvi‡Y AvµvšÍ‡`i †`L‡Z †kL nvwmbv RvZxq evY© I cøvw÷K mvR©vwi Bbw÷wUDU-G hvb Ges wPwKrmvaxb †ivMx‡`i e¨vcv‡i †LvuR †bb I Ab¨vb¨ †mev Kvh©µg cwi`k©b K‡ib|

#

gvB`yj/Abm~qv/gvgyb/‡i¾vKzj/KzZze/2020/1555 NÈv

তথ্যবিবরণী নম্বর : ৩৩৯০

**কৃষক ও খামারিদের জন্য বন্যা পরবর্তী পরামর্শ**

ঢাকা, ২২ ভাদ্র (৬ সেপ্টেম্বর) :

বন্যার ক্ষতি পুষিয়ে নিয়ে অর্থনীতিকে গতিশীল করতে উৎপাদনমূখী পরিবেশ গড়ে তুলতে কৃষক ও খামারিদের নিম্নলিখিত পরামর্শগুলো অনুসরণ করতে অনুরোধ করা হলো :-

* ক্ষতিগ্রস্ত টিউবওয়েল এবং টয়লেট মেরামত করা;
* শিশু, গর্ভবতী মা, দুগ্ধপোষ্য শিশুর মা, বয়স্ক, প্রতিবন্ধী ও অসুস্থ ব্যক্তিদের বিশেষ ক্ষতি ও চাহিদা পূরণে প্রয়োজনীয় পদক্ষেপ নেওয়া;
* এলাকায় কার্যরত মেডিকেল টিমের অবস্থান জেনে নেওয়া এবং প্রয়োজনে তাদের সহযোগিতা গ্রহণ করা;
* বসতভিটায় দ্রুতবর্ধনশীল শাকসবজি চাষের উদ্যোগ নেওয়া;
* কৃষি কর্মকর্তার সাথে আলোচনা করে স্বল্প সময়ে উৎপাদনযোগ্য ফসলের চাষ করা;
* গবাদি পশুর খোয়াড় ও হাঁস-মুরগির ক্ষতিগ্রস্ত আবাসস্থান মেরামত করা;
* গবাদি পশু ও হাঁস-মুরগির যত্নে প্রতিষেধক টিকা দেওয়া ও গো-খাদ্যের ব্যবস্থা করা;
* বন্যার পানি নামার সাথে সাথে ক্ষতিগ্রস্ত পুকুর, দিঘী বা ঘেরের পাড় মেরামত করা এবং প্রয়োজনীয় পরামর্শের জন্য উপজেলা মৎস্য কর্মকর্তার সাথে যোগাযোগ করা;
* মৎস্য বিভাগের পরামর্শ অনুযায়ী পুকুর ও দিঘী বা ঘেরের পানি পরিষ্কার করে পুনরায় মাছ চাষ করা;
* রোপা, আমন ধানের চারার সংকট হলে, বীজ ও চারার সন্ধানে স্থানীয় উপসহকারী কৃষি কর্মকর্তার সাথে যোগাযোগ করা।

#

অনসূয়া/পরীক্ষিৎ/আসমা/২০২০/১৫২০ ঘণ্টা

তথ্যবিবরণী নম্বর : ৩৩৮৯

**বস্ত্রশিল্প প্রতিষ্ঠানের অনুকুলে ব্যাংকিং সুবিধা প্রদানের ক্ষেত্রে**

**বস্ত্র অধিদফতরের নিবন্ধন বাধ্যতামুলক করল বাংলাদেশ ব্যাংক**

ঢাকা, ২২ ভাদ্র (৬ সেপ্টেম্বর) :

নিবন্ধন ছাড়া বায়িং হাউজসহ সকল বস্ত্রশিল্প প্রতিষ্ঠানকে ব্যাংকিং সুবিধা না দেয়ার নির্দেশ দিয়েছে কেন্দ্রীয় ব্যাংক।

গত বৃহস্পতিবার বাংলাদেশ ব্যাংকের ব্যাংকিং প্রবিধি ও নীতি বিভাগ থেকে এ সংক্রান্ত একটি সার্কুলার জারি করেছে।

বাংলাদেশে কার্যরত সব তফসিলি ব্যাংকের প্রধান নির্বাহীদের কাছে পাঠানো সার্কুলারে বলা হয়, দেশের অভ্যন্তরীণ বস্ত্র চাহিদা পূরণ, রফতানি বৃদ্ধি এবং ব্যাপক কর্মসংস্থানের সুযোগ সৃষ্টির লক্ষ্যে দেশের বস্ত্র খাতকে যুগোপযোগীকরণ, আন্তর্জাতিক প্রতিযোগিতায় সক্ষমতা অর্জনে সহায়তাকরণ, টেকসই উন্নয়ন, বিনিয়োগ আকৃষ্টকরণ, আধুনিকায়ন, সমন্বয় ও মান নিয়ন্ত্রণ, বস্ত্রশিক্ষা ক্ষেত্রে চাহিদা ভিত্তিক কারিকুলাম প্রণয়ন, গবেষণা, মানবসম্পদ উন্নয়ন ও দক্ষ জনবল সৃষ্টি এবং এ সংক্রান্ত অন্যান্য কার্যাবলি সুষ্ঠুভাবে সম্পাদনের জন্য বস্ত্র আইন, ২০১৮ প্রণীত হয়েছে। এ আইনের ২(৬) ও ১২(২) নং ধারা মোতাবেক বস্ত্র অধিদফতরের নিবন্ধন ব্যতীত কোনো বস্ত্রশিল্প পরিচালনা করা যাবে না।

তবে, কতিপয় বায়িং হাউজসহ অন্যান্য বস্ত্রশিল্প প্রতিষ্ঠান বস্ত্র অধিদফতরের নিবন্ধন গ্রহণ না করে নিয়মবহির্ভূতভাবে ব্যবসা পরিচালনা করছে। যা আন্তর্জাতিক বাজারে দেশের ভাবমূর্তি ক্ষুণ্ন করছে। বস্ত্র অধিদফতরে নিবন্ধিত না হওয়ায় এ ধরনের প্রতিষ্ঠানের বিরুদ্ধে যথাযথ কর্তৃপক্ষ কর্তৃক আইনি পদক্ষেপ গ্রহণ করা সম্ভব হচ্ছে না বলেও জানিয়েছে বাংলাদেশ ব্যাংক।

বস্ত্র আইন, ২০১৮ অনুযায়ী দেশের বায়িং হাউজসহ অন্যান্য সকল বস্ত্রশিল্প প্রতিষ্ঠান বস্ত্র অধিদফতর কর্তৃক নিবন্ধিত হওয়া আবশ্যক বিধায় এ সব প্রতিষ্ঠানের অনুকূলে ব্যাংকিং সুবিধা প্রদানের ক্ষেত্রে উক্ত আইনের আওতায় গ্রাহক প্রতিষ্ঠানের নিবন্ধনের বিষয়টি নিশ্চিতকরণের জন্য পরামর্শ প্রদান করেছে কেন্দ্রীয় ব্যাংক।

ব্যাংক কোম্পানি আইন, ১৯৯১ এর ৪৫ ধারায় প্রদত্ত ক্ষমতাবলে এ সার্কুলার জারি করে বাংলাদেশ ব্যাংক।

#

সৈকত/পরীক্ষিৎ/অনসূয়া/জসীম/মাসুম/২০২০/১৪৪৫ ঘণ্টা

তথ্যবিবরণী নম্বর : ৩৩৮৮

**শিল্পকারখানা ব্যতীত অন্য কোন স্থাপনা না রাখার বিষয়ে কঠোর নির্দেশনা শিল্প প্রতিমন্ত্রীর**

ঢাকা, ২২ ভাদ্র (৬ সেপ্টেম্বর) :

বিসিক শিল্পনগরীসমূহে শিল্প কারখানা ব্যতীত অন্য কোন ধরনের স্থাপনা না রাখার বিষয়ে কঠোর নির্দেশনা দিয়েছেন শিল্প প্রতিমন্ত্রী কামাল আহমেদ মজুমদার। তিনি বলেন, শিল্পনগরীতে নির্দিষ্ট সময়ের মধ্যে উদ্যোক্তারা কারখানা স্থাপন করতে ব্যর্থ হলে প্লট বরাদ্দ বাতিল করে সেটি অবশ্যই অন্য উদ্যোক্তাকে প্রদান করতে হবে।

বাংলাদেশ ক্ষুদ্র ও কুটির শিল্প কর্পোরেশন (বিসিক)-এর উদ্যোগে আয়োজিত দু’দিনব্যাপী নাগরিক সেবায় উদ্ভাবন শীর্ষক অনলাইন কর্মশালার উদ্বোধনকালে শিল্প প্রতিমন্ত্রী এ নির্দেশনা প্রদান করেন।

প্রতিমন্ত্রী বলেন, 'রূপকল্প ২০৪১' এবং টেকসই উন্নয়ন অভীষ্টের লক্ষ্যসমূহ অর্জনে পরিবেশবান্ধব শিল্পখাতের বিকাশে বিসিককে আরও শক্তিশালী ভূমিকা রাখতে হবে। শিল্পনগরীগুলোর খালি প্লটে নতুন শিল্পকারখানা স্থাপনের জন্য স্থানীয় জনপ্রতিনিধি ও জেলা প্রশাসনের সঙ্গে সমন্বয় করে জেলা পর্যায়ে মোটিভেশনাল কার্যক্রম পরিচালনা করতে হবে। প্রতিমন্ত্রী এসময় স্থানীয় কাঁচামালভিত্তিক শিল্পপ্রতিষ্ঠান স্থাপনের বিষয়ে বিসিককে আরও মনোযোগী হবার পরামর্শ দেন এবং নারী ও তরুণ  উদ্যোক্তাদের জন্য শিল্পনগরীসমূহে অগ্রাধিকার ভিত্তিতে জমি প্রদান ও প্রয়োজনীয় ঋণ সহায়তা নিশ্চিত করার তাগাদা প্রদান করেন।

প্রতিমন্ত্রী বলেন, শিল্পনগরীতে স্থাপিত কারখানাসমূহের উদ্যোক্তাগণসহ নতুন উদ্যোক্তারা যাতে কোনভাবে হয়রানির শিকার না হন, সে বিষয়ে বিসিকের শিল্পনগরীর কর্মকর্তাদের সচেতন থাকতে হবে। তিনি বলেন, উদ্যোক্তাদের সমস্যা দ্রুততম সময়ের মধ্যে সমাধান করতে হবে। প্রতিটি শিল্পনগরী যাতে পরিবেশবান্ধব হয় সে বিষয়ে বিসিকের তদারকি আরও জোরদার করা প্রয়োজন।

বিসিকের পরিচালকডঃ মোহা: আব্দুস ছালামের সভাপতিত্বে বিশেষ অতিথির বক্তৃতা করেন বিসিকের চেয়ারম্যান মোঃ মোশ্‌তাক হাসান এনডিসি।

তিনি বলেন, সময়, ব্যয় ও পরিদর্শন কমিয়ে সহজেই উদ্যোক্তাদের কিভাবে সেবা পৌঁছে দেওয়া যায় সেই লক্ষ্যেই এ কর্মশালার আয়োজন করা হয়েছে।

বিসিক জেলা, আঞ্চলিক ও প্রধান কার্যালয়ের ৮৪ জন কর্মকর্তা কর্মশালায় অংশগ্রহণ করেন। বিসিকের পরিচালক (শিল্প উন্নয়ন ও সম্প্রসারণ) মোঃ খলিলুর রহমান, পরিচালক (অর্থ) স্বপন কুমার ঘোষ ও উপমহাব্যবস্থাপক প্রকৌশলী দেলোয়ার হোসেন এসময় উপস্থিত ছিলেন।

#

মাসুম/পরীক্ষিৎ/অনসূয়া/জসীম/মাসুম/২০২০/১৩০০ ঘণ্টা

তথ্যবিবরণী নম্বর : ৩৩৮৭

**তরুণ-তরুণীদের উদ্যোক্তা হওয়ার চেষ্টা করা উচিৎ**

**-বিদ্যুৎ প্রতিমন্ত্রী**

ঢাকা, ২২ ভাদ্র (৬ সেপ্টেম্বর) :

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, তরুণ-তরুণীদের চাকরির পেছনে না ছুটে উদ্যোক্তা হওয়ার চেষ্টা করা উচিৎ। তখন নিজেরাই অন্যকে চাকরি দিতে পারবে। আমাদের তরুণ-তরুণীরা খুবই মেধাবী। সঠিক নির্দেশনা পেলে তারা দ্রুতই এগিয়ে যাবে।

প্রতিমন্ত্রী গতকাল অনলাইনে ‘করোনা পরবর্তী সম্ভাব্য মন্দা মোকাবিলায় করণীয়ঃ তরুণদের ভাবনা’ শীর্ষক জাতীয় লেখা প্রতিযোগিতার ভার্চুয়াল পুরস্কার বিতরণ অনুষ্ঠানে প্রধান অতিথির বক্তব্যে এসব কথা বলেন।

নসরুল হামিদ বলেন, করোনার প্রভাবে ব্যবসা-বাণিজ্য ও উৎপাদন খাতের ব্যাপক পরিবর্তন ও স্থানান্তর হচ্ছে। এখানে কৌশলগত ভাবেই তরুণদের সম্পৃক্ত হতে হবে। এজন্য গবেষণায় ও সৃজনশীল কাজে বেশি করে মনোনিবেশ করা প্রয়োজন। গবেষণা ও প্রকল্প বাস্তবায়নে বাংলাদেশ জ্বালানি ও বিদ্যুৎ গবেষণা কাউন্সিল বিশেষ প্রণোদনা প্রদান করে। প্রায় ৩৫০০ ইউনিয়নে ব্রড ব্যান্ড ইন্টারনেট সংযোগ রয়েছে। তৃণমূলের তরুণরা এই দ্রুত গতির ইন্টারনেটের সুবিধা নিয়ে নিজেদের সমৃদ্ধি আনতে পারে। তিনি আরো বলেন, ক্ষুদ্র ও মাঝারি শিল্পে (এসএমই) সহায়তা, প্রান্তিক জনগোষ্ঠীর সুরক্ষা ও স্বাস্থ্যখাতকে শক্তিশালীকরণে তরুণদের ভাবনা খুবই সদূরপ্রসারী। তাঁদের এই বাস্তবধর্মী চিন্তা-ভাবনা বাস্তবে প্রয়োগ করা যায় কিনা ভেবে দেখা উচিৎ।

বাংলাদেশের তরুণ প্রজন্মকে কোভিড-১৯ মহামারির সুদূরপ্রসারী প্রভাব থেকে উত্তরণ প্রক্রিয়ায় বিশেষ ভূমিকা পালন করতে হবে। কারণ এই পরিস্থিতির দীর্ঘমেয়াদী প্রভাব তরুণ প্রজন্মের ওপরই পড়বে। তাই তাঁদের ভাবনা নিয়ে লেখা প্রতিযোগিতার আয়োজন করা হয়।

প্রবাসী শ্রমিকদের সুরক্ষা ও রেমিট্যান্সের ধারাবাহিকতা রক্ষা, তরুণদের চাকরির ব্যবস্থা এবং নতুন কর্মক্ষেত্র তৈরি, ক্ষুদ্র ও মাঝারি শিল্পে (এসএমই) সহায়তা, কর্মক্ষেত্রে নারীর নিরাপত্তা ও ক্ষমতায়ন, প্রান্তিক জনগোষ্ঠীর সুরক্ষা, টেকসই কৃষিব্যবস্থার নিশ্চয়তা, শিক্ষা ও ডিজিটাল শিখন পদ্ধতিকে উৎসাহিতকরণ, স্বাস্থ্যখাতকে শক্তিশালীকরণ, সামাজিক সুরক্ষা প্রোগ্রামসমূহকে এগিয়ে নেওয়া, রপ্তানি খাতকে পুনরুজ্জীবিতকরণ-এই দশটি ক্যাটাগরিতে প্রতিযোগিতা অনুষ্ঠিত হয়। সকল গ্রুপের চ্যাম্পিয়ন আইপিডিসির পক্ষ থেকে দশ হাজার টাকা রিসার্চ গ্রান্ট পাবে এবং সকল গ্রুপের চ্যাম্পিয়ন বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ে ইন্টার্নশিপ করার সুযোগ পাবে।

ইয়ুথ অপরচুনিটিস-এর উদ্যোগে আয়োজিত ভার্চুয়াল এই অনুষ্ঠানে অন্যান্যের মাঝে আইপিডিসি ফাইনান্স-এর ব্যবস্থাপনা পরিচালক মমিনুল ইসলাম, ব্রিটিশ কাউন্সিল-এর পরিচালক টম মিশসিওসসিয়া ও ইয়ুথ অপরচুনিটিস-এর সহপ্রতিষ্ঠাতা ওসামা বিন নূর সংযুক্ত থেকে বক্তব্য রাখেন।

#

আসলাম/অনসূয়া/মামুন/জসীম/আসমা/২০২০/১০৩০ ঘণ্টা